CELEX: 22009D0107
Language: sl
Date: 2009-10-22 00:00:00
Title: Sklep Skupnega odbora EGP št. 107/2009 z dne 22. oktobra 2009 o spremembi Priloge XI (Telekomunikacijske storitve) k Sporazumu EGP

17.12.2009   
            
            
               SL
            
            
               Uradni list Evropske unije
            
            
               L 334/4
            
         
      SKLEP SKUPNEGA ODBORA EGP
   št. 107/2009
   z dne 22. oktobra 2009
   o spremembi Priloge XI (Telekomunikacijske storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XI k Sporazumu je bila spremenjena s Sklepom Skupnega odbora EGP št. 96/2009 z dne 25. septembra 2009 (1).
            
         
               (2)
            
            
               Uredbo (ES) št. 544/2009 Evropskega parlamenta in Sveta z dne 18. junija 2009 o spremembi Uredbe (ES) št. 717/2007 o gostovanju v javnih mobilnih telefonskih omrežjih znotraj Skupnosti in Direktive 2002/21/ES o skupnem regulativnem okviru za elektronska komunikacijska omrežja in storitve (2) je treba vključiti v Sporazum –
            
         SKLENIL:
   Člen 1
   Priloga XI k Sporazumu se spremeni:
   
               1.
            
            
               v točki 5cu (Uredba (ES) št. 717/2007 Evropskega parlamenta in Sveta) se doda:
               „, kakor jo spreminja:
               
                           —
                        
                        
                           
                              32009 R 0544: Uredba (ES) št. 544/2009 Evropskega parlamenta in Sveta z dne 18. junija 2009 (UL L 167, 29.6.2009, str. 12).
                           V tem sporazumu veljajo določbe Uredbe z naslednjo prilagoditvijo:
                           v členu 1(4) se dodajo naslednji pododstavki:
                           
                              ‚Če Evropska centralna banka na datum začetka veljavnosti Sklepa Skupnega odbora št. 107/2009 o vključitvi te uredbe v Sporazum EGP, ne bo objavila menjalnega tečaja med eurom in islandsko krono, bo veljal menjalni tečaj, ki ga bo na navedeni datum objavila islandska centralna banka.
                              Za namene nadaljnjih znižanj mejnih vrednosti iz člena 3(2) in člena 4(2), se kot referenčni menjalni tečaji za določitev spremenjenih vrednosti za islandsko krono v primeru, da Evropska centralna banka ne bo objavila ustreznih tečajev, uporabijo tečaji, ki jih objavi islandska centralna banka en mesec pred datumom, ko se začnejo uporabljati spremenjene vrednosti.‘“
                           
                        
                     
         
               2.
            
            
               v točki 5cl (Direktiva 2002/21/ES Evropskega parlamenta in Sveta) se doda naslednja alinea:
               
                           „—
                        
                        
                           
                              32009 R 0544: Uredba (ES) št. 544/2009 Evropskega parlamenta in Sveta z dne 18. junija 2009 (UL L 167, 29.6.2009, str. 12).“
                        
                     
         Člen 2
   Besedilo Uredbe (ES) št. 544/2009 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 23. oktobra 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 22. oktobra 2009
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 304, 19.11.2009, str. 8.
   
      (2)  UL L 167, 29.6.2009, str. 12.
   
      (3)  Navedene so ustavne zahteve.